[Abandunà]

Da Sibylle Berg

La forza è stizzada. Ils autos èn vi dal tschiel. 
Nivels giaschan sin la via.
In'undada en la chombra.
Suenter tschintg uras guarda vi sin l'ura.
Igl è passà trais minutas.

Dumengia en in'abitaziun. Inquala. Insanua.
Ellas èn egualas, las abitaziuns dals solitaris,
En las qualas na scalina nagin telefon.
Nagin na vegn. Che s'allegra da ta vesair.

En stanzas stgiras, umans che guardan fotografias veglias.
Legian chartas melnas da quella giada, cur ch'els cartevan anc a miraculs.
Ponderar, sch'els han vivì ina giada.
Plitost betg. Stanclentus ch'il mund t'emblida.
Sche ti n'al dis trasor ch'i ta dat.

Dumengia en il mund. Inquala. Insanua.
Ellas èn tuttina, las uras vidas en citads grondas.
Il temp fermà. Ti cun tai e nagin d'enturn.
Che s'allegra da ta vesair.

Sin vias abandunadas. Utschels schelads en la roma.
En in mund che è mort or.
Igl è memia fraid.
Per chattar anc in che stgauda mes mauns.
Insatge meglier na vegn pli.

Dumengia a la staziun. Inquala. Insanua.
Ellas èn egualas, las staziuns da las citads grondas.
In tren entra.
E nagin na sorta, che s'allegra da ma vesair.

Translaziun: Dumenic Andry